CELEX: 62015TB0729
Language: mt
Date: 2016-07-20 00:00:00
Title: Kawża T-729/15 R: Digriet tal-President tal-Qorti Ġenerali tal-20 ta’ Lulju 2016 – MSD Animal Health Innovation u Intervet International vs EMA (“Miżuri provviżorji — Aċċess għal dokumenti — Rogolament (KE) Nru 1049/2001 — Dokumenti miżmuma mill-EMA dwar informazzjoni mressqa minn impriża fil-kuntest tat-talba tagħha għal awtorizzazzjoni ta’ tqegħid fis-suq ta’ prodott mediċinali — Deċiżjoni li terz jingħata l-aċċess għad-dokumenti — Talba għas-sospensjoni tal-eżekuzzjoni — Urġenza — Fumus boni juris — Ibbilanċjar tal-interessi”)

12.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 335/48
            
         Digriet tal-President tal-Qorti Ġenerali tal-20 ta’ Lulju 2016 – MSD Animal Health Innovation u Intervet International vs EMA
   (Kawża T-729/15 R)
   ((“Miżuri provviżorji - Aċċess għal dokumenti - Rogolament (KE) Nru 1049/2001 - Dokumenti miżmuma mill-EMA dwar informazzjoni mressqa minn impriża fil-kuntest tat-talba tagħha għal awtorizzazzjoni ta’ tqegħid fis-suq ta’ prodott mediċinali - Deċiżjoni li terz jingħata l-aċċess għad-dokumenti - Talba għas-sospensjoni tal-eżekuzzjoni - Urġenza - Fumus boni juris - Ibbilanċjar tal-interessi”))
   (2016/C 335/63)
   Lingwa tal-kawża: l-Ingliż
   
      Partijiet
   
   
      Rikorrenti: MSD Animal Health Innovation GmbH (Schwabenheim, il-Ġermanja), u Intervet international BV (Boxmeer, il-Pajjiżi l-Baxxi) (rappreżentanti: P. Bogaert, avukat, B. Kelly u H. Billson, solicitors, J. Stratford, QC, u C. Thomas, barrister)
   
      Konvenuta: L-Aġenzija Ewropea għall-Mediċini (rappreżentanti: T. Jabłoński, N. Rampal Olmedo, A. Spina, A. Rusanov u S. Marino, aġenti)
   
      Suġġett
   
   Talba bbażata fuq l-Artikoli 278 u 279 TFUE u intiża, essenzjalment, għas-sospensjoni tal-eżekuzzjoni tad-Deċiżjoni EMA/785809/2015 tal-EMA, tal-25 ta’ Novembru 2015, li tagħti lil terz, skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), l-aċċess għal ċerti dokumenti li jinkludu informazzjoni mressqa fil-kuntest ta’ talba għal awtorizzazzjoni ta’ tqegħid fis-suq ta’ prodott mediċinali veterinarju Bravecto.
   
      Dispożittiv
   
   
               1)
            
            
               L-eżekuzzjoni tad-Deċiżjoni EMA/785809/2015 tal-Aġenzija Ewropea għall-Mediċini (EMA), tal-25 ta’ Novembru 2015, li tagħti lil terz, skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, l-aċċess għar-rapporti tat-testijiet tossikoloġiċi C 45151/test tat-tossiċità tal-ġilda ta’ 28 jum (applikazzjoni semioklużiva għal 6 sigħat) fuq firien Wistar, C 45162/test tat-tossiċità orali (force-feeding) ta’ 28 jum fuq firien Wistar u C 88913/test tat-tossiċità tal-ġilda ta’ 28 jum (applikazzjoni semioklużiva għal 6 sigħat) fuq firien Wistar, hija sospiża.
            
         
               2)
            
            
               L-EMA hija ordnata ma turix ir-rapporti msemmija fil-punt 1.
            
         
               3)
            
            
               L-ispejjeż huma rriżervati.